**Sendt til gymnaster på landsdelsholdene i DGI Midtjylland, Hammerum**

Herning, den 11/3-20

Kære gymnaster (og forældre)

Situationen vedr. Corona ændrer sig hurtigt.
På baggrund af statsministerens seneste melding i aften er det besluttet, at al aktivitet omkring landsdelsholdene i DGI Midtjylland, Hammerum indstilles fra dags dato.

Det vil sige – ingen træninger og ingen opvisninger/ arrangementer.

Indstillinger gælder i første omgang til og med uge 13.

Herefter vurderes situationen på ny, og I vil blive holdt orienteret via jeres instruktører.

Ved spørgsmål er I velkomne til at kontakte jeres instruktører eller kontaktperson.

Venlig hilsen

Landsdelsholdsudvalget, Hammerum